पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार को मजूदर दिवस के अवसर पर कोरोना काल के पाबंदियों के मद्देनजर जिले में ऑनलाइन गूगल मीट के माध्यम से मजदूर दिवस का आयोजन किया गया। जिसमें जिले के मजदूर मंच के सदस्य, वीरआरपी-डब्लूडी, जिला श्रोत व्यक्ति और सोशल ऑडिट के राज्य समन्वयक गुरजीत सिंह ने भाग लिया। कार्यक्रम के बारे में जानकारी देते हुए डीआरपी सुनील कुमार तिवारी ने बताया कि मजदूर दिवस के अवसर पर ऑनलाइन गूगल मीट के जरिए मजदूर दिवस के इतिहास, मजदूरों के हक और अधिकार के संरक्षण की चुनौतियों पर विस्तृत चर्चा की गई।
विशेष तौर पर मनरेगा में हो रहे मजदूरों के अधिकार हनन चर्चा किया गया। कोरोना काल में जरूरतमंद मजदूरों को रोजगार से जोड़ने के लिए वीरआरपी-डब्लूडी को विशेष रूप में जिम्मेवारी दी गई और कठिनाई होने पर जिले के डीआरपी से संपर्क करने की बात कही गई। मजदूर मंच के सदस्यों ने मनरेगा के शिकायतों का निपटारा सही समय पर नहीं हो पाने पर क्षोभ प्रकट किया गया। कार्यक्रम के दौरान इस संकल्प को मजबूत किया गया कि पंचायत, प्रखंड, जिला और राज्य स्तर पर मजदूर मंच को मजबूत किया जाए ताकि मजदूर अपनी आवाज को उचित मंच पर मजबूती से रख सकें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn